Paġna Il-Kompetenza tal-BĊE li jagħti opinjoni hija bbażata fuq l-Artikoli 127(4) u 282(5) tat-Trattat dwar il-Funzjonament tal-Unjoni Ewropea peress li r-regolament propost jinkludi dispożizzjonijiet li jaqgħu taħt l-oqsma ta' kompetenza tal-BĊE, b'mod partikolari b'rabta mal-kompitu tas-SEBĊ skont l-Artikolu 127(5) li jikkontribwixxi għat-tmexxija bla xkiel tal-politiki segwiti mill-awtoritajiet kompetenti li huma relatati mal-istabbiltà tas- sistema finanzjarja. Skont l-ewwel sentenza tal-Artikolu 17.5 tar-Regoli ta' Proċedura tal-Bank Ċentrali Ewropew, il-Kunsill Governattiv adotta din l-opinjoni. Waqt li r-rekwiżiti dwar l-iskoperturi l-kbar u l-fondi proprji tal-RRK a jidhrux li huma mfassla apposta għall-kummerċjanti ta' prodotti bażiċi, deċiżjoni biex tiġi estiża l-eżenzjoni minn dawn ir-rekwiżiti prudenzjali għandha tqis kwalunkwe riskju sistemiku potenzjali li jistgħu jippreżentaw il-kummerċjanti ta' prodotti bażiċi. Dawk ir-riskji jistgħu jirriżultaw minn numru ta' sorsi, b'mod partikolari: l-ammont totali ta' ingranaġġ; l-istabbiltà ta' strutturi kapitali; rabtiet mas-sistema bankarja permezz ta' dejn u rati ta' inadempjenza relatati; involviment f'attivitajiet kreditizji mhux bankarji (eż. it-titolizzazzjoni ta' riċevibbli jew inventarji); il-possibbiltà ta' effetti kollaterali fuq ditti oħrajn li jkunu għaddejjin minn probelmi finanzjarji li jistgħu jkunu kkawżati minn inadempjenzi f'pożizzjonijiet ta' derivattivi, b'mod partikolari pożizzjonijiet derivattivi spekulattivi barra l-Borża li ma jkunux ikklerjati ċentralment, iżda wkoll minn movimenti negattivi fil-pożizzjonijiet sottostanti, li jikkawżaw telf fil-valwazzjoni skont is-suq fuq pożizzjonijiet futuri li jeċċedu l-qligħ fil-valwazzjoni skont is-suq fuq l-inventarju miżmum bħala kollateral, bil-konsegwenza li l-kontroparti jkollha titħallas il-marġni tal-varjazzjoni. Il-BĊE s'issa ma identifika ebda indikazzjoni konkreta ta' riskju sistemiku maħluq minn kummerċjanti ta' prodotti bażiċi li jagħmilha strettament neċessarja f'dan l-istadju li titneħħa l-eżenzjoni għal rekwiżiti li jikkonċernaw skoperturi kbar u fondi proprji li japplikaw fil-preżent. Kummerċjanti ta' komoditajiet attivi fl-Ewropa huma ġeneralment inqas ingranati u għandhom strutturi kapitali aktar reżiljenti minn banek. Huma, tipikament, għandhom proporzjonijiet ta' assi għall-ekwità relattivament baxxi u ma jidhrux li jinvolvu ruħhom fi trasformazzjonijiet ta' maturità u likwidità bħall-banek. Barra minn hekk, rabtiet mas-sistema bankarja permezz ta' dejn u rati ta' inadempjenza relatati jidhru li huma pjuttost limitati; L-iskopertura diretta tal-banek għall-kummerċjanti ta' komoditajiet tidher li hija relattivament minuri, u ttaffi r-riskji potenzjali ta' kontaġju. Finalment, minkejja t-tkabbir konsiderevoli tas-swieq tad-derivattivi ta' prodotti bażiċi matul dawn l-aħħar 15-il sena, m'hemm l-ebda evidenza konklużiva li l-kummerċ f'derivattivi ta' prodotti bażiċi għandu effetti negattivi fuq is-sistema finanzjarja aktar wiesgħa. Madankollu, analiżi dettaljata tal-impatt tidher li hija pass neċessarju sabiex tittieħed l-aktar deċiżjoni xierqa fir-rigward tat-tneħħija jew l-estensjoni temporanja tal-eżenzjoni. B'mod partikolari, għandha tingħata kunsiderazzjoni lil kwistjonijiet ta' kundizzjonijiet ġusti relatati ma' istituzzjonijiet ta' kreditu li jinnegozjaw prodotti bażiċi. L-eżenzjoni għandha tabilħaqq tkun biss ta' natura temporanja. Il-Kummissjoni Ewropea hija mistennija li tippreżenta proposta għal reviżjoni komprensiva tar-regolazzjoni prudenzjali ta' ditti ta' investiment. Ir-raġunament u l-objettiv ta' estensjoni temporanja tal-eżenzjoni għandhom ikunu llimitati għall-evitar ta' bidliet regolatorji sinifikanti qabel dik ir-reviżjoni komprensiva, li għandha ssir kemm jista' jkun malajr. Magħmul fi Frankfurt am Main, it-3 ta' Marzu 2016. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-lista ta' kandidati ppreżentata lill-Kunsill mill-Gvernijiet tal-Istati Membri, Il-gvernijiet tal-Greċja, l-Ungerija u l-Iżvezja ppreżentaw aktar nomini għal diversi postijiet li jridu jimtlew, ADOTTA DIN ID-DEĊIŻJONI: Dawn li ġejjin huma maħturin bħala membri u membri supplenti tal-Kumitat ta' Konsulenza għas-Sigurtà u s-Saħħa fuq il-Post tax-Xogħol għall-perijodu li jintemm fit-28 ta' Frar 2019: Il-Kunsill għandu jaħtar il-membri u l-membri supplenti li għadhom ma ġewx innominati f'data aktar tard. Din id-Deċiżjoni għandha tidħol fis-seħħ fid-data tal-adozzjoni tagħha. Magħmul fil-Lussemburgu, il-11 ta' April 2016. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment inkarigat bl-operazzjoni ta' pproċessar hu l-Unità 1C tad-DĠ C li jista' jiġi kkuntattjat f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (UE) Nru 359/2011. Is-suġġetti tad-data huma l-persuni fiżiċi li jissodisfaw il-kriterji għall-elenkar kif stabbilit f'dak ir-Regolament. Id-data personali miġbura tinkludi d-data meħtieġa għall-identifikazzjoni korretta tal-persuna kkonċernata, id-Dikjarazzjoni tar-Raġunijiet u kull data oħra marbuta ma' dan. Id-data personali miġbura tista' tiġi kondiviża skont kif meħtieġ mas-Servizz Ewropew għall-Azzjoni Esterna u l-Kummissjoni. Data personali tinżamm għal 5 snin minn meta s-suġġett tad-data jkun tneħħa mil-lista ta' persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Is-suġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+ 32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7858 — INEOS/partijiet minn Celanese, f'dan l-indirizz: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7941 — Saint-Gobain Glass France/Corning/JV, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7959 — DV4/APG/QDREIC/JV, f'dan l-indirizz: Is-CING hija assoċjazzjoni stabbilita skont il-liġi tal-1 ta' Lulju 1901. Għandha interess leġittimu biex tippreżenta l-applikazzjoni u tikkonsisti minn madwar 1 000 operatur (produtturi, spedituri u imballaturi). Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn [rekwiżiti nazzjonali, aġġornament tad-dettalji ta' kuntatt tal-korpi ta' kontroll, bidliet editorjali oħra] Emenda fl-ispeċifikazzjoni tal-prodott ta' DOP jew IĠP irreġistrata li ma tistax titqies bħala emenda minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Emenda fl-Ispeċifikazzjoni ta' DOP jew IĠP irreġistrata li għaliha ma jkun ġie rreġistrat l-ebda Dokument Uniku (jew ekwivalenti) u li ma għandhiex titqies bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Wara s-serje ta' analiżi organolettika mwettqa mill-1997 'il hawn għal din id-denominazzjoni tal-oriġini u wara l-ħidma ta' karatterizzazzjoni mwettqa mill-Università ta' Suze la Rousse, żdiedu d-deskritturi tal-karatteristiċi organolettiċi tan-"Noix de Grenoble" li ġejjin: il-qalba tal-ġewża hija soda u mlaħħma, kulur li jagħti fil-kannella ċar, ħjiel ta' togħma morra u b'aromi tal-ġellewż u tal-ħobż frisk. Ġew ippreċiżati l-istadji li jridu jitwettqu fiż-żona: l-istadji kollha mill-produzzjoni tal-ġewż sal-ippakkjar. Iż-żona ġeografika ġiet estiża għall-muniċipalità ta' Drôme: "Saint-Donat-sur l'Herbasse", biswit iż-żona, fuq rapport ta' espert li juri li din il-muniċipalità tikkonforma mal-kriterji ta' demarkazzjoni taż-żona ġeografika ta' din id-denominazzjoni. Fost il-kriterji relatati mal-fatturi naturali, wieħed jinnota: klima b'xejra kontinentali, altitudni ta' inqas minn 600 m, ħamrija li tiffavorixxi l-iżvilupp tas-siġar tal-ġewż, kontinwità maż-żona ġeografika, u fost il-kriterji li għandhom x'jaqsmu ma' fatturi umani: attività żviluppata tal-kultivazzjoni tal-ġewż, li influwenzat il-pajsaġġ, rabtiet mas-settur "Noix de Grenoble", prattiki ta' kultivazzjoni u ta' trattament tal-frott wara l-ħsad li huma simili għal dawk użati fiż-żona ġeografika. Il-proċedura tal-identifikazzjoni tal-biċċiet ta' art, imsemmija fil-parti "Metodu ta' produzzjoni" (li għad-DOP "Noix de Grenoble" ilha mill-1996) u li ssir biex tiżgura li l-biċċiet ta' art użati jissodisfaw il-kriterji marbuta mal-post tat-tħawwil, ġiet deskritta f'aktar dettall f'din it-taqsima. Minħabba l-iżviluppi leġiżlattivi u regolatorji nazzjonali, it-taqsima msejħa "Evidenza li l-prodott joriġina miż-żona ġeografika" ġiet ikkonsolidata u tinkludi fost l-oħrajn l-obbligi tad-dikjarazzjoni u taż-żamma ta' reġistri relatati mat-traċċabbiltà tal-prodott u mal-monitoraġġ tal-kundizzjonijiet tal-produzzjoni. F'dan il-kuntest, b'mod partikolari hija prevista awtorizzazzjoni tal-operaturi li tirrikonoxxi l-abbiltà tagħhom li jissodisfaw l-esiġenzi tal-ispeċifikazzjoni tad-denominazzjoni li minnha qed jistennew li se jibbenefikaw, li tinħareġ minn korp ta' kontroll, akkreditat u approvat mill-INAO. Din l-awtorizzazzjoni u l-kontroll tal-ispeċifikazzjoni tal-prodott tad-DOP "Noix de Grenoble" isiru skont pjan ta' kontroll imħejji mill-korp ta' spezzjoni. L-elementi b'rabta mal-istorja ġew ittrasferiti għat-taqsima "rabta mal-oriġini" (tal-ispeċifikazzjonijiet). Sabiex tkun regolata l-preżenza ta' varjetajiet li jiddakkru, huwa ppreċiżat li fl-imsaġar huma awtorizzati 5 % tas-siġar tal-varjetajiet għad-dakra. Il-frott ta' dawn is-siġar ma jibbenefikax minn denominazzjoni tal-oriġini. Sabiex ikun żgurat li l-imsaġar jiġu ġestiti skont il-ħtiġijiet tas-siġar tal-ġewż, qed ġie ppreċiżat li l-kultivazzjoni intermedja tista' ssir biss sa 5 snin wara t-tħawwil (jiġifieri qabel ma tinbeda l-produzzjoni tas-siġar tal-ġewż). Il-ħaxix fil-ħamrija fi żmien il-ħsad tal-ġewż matur, fil-ħarifa jtejjeb il-kwalità tal-prodott lest (il-kwalità sanitarja, il-kulur tal-ġewża). Għalhekk żdiedet id-dispożizzjoni li ġejja li l-preżenza tal-ħaxix fl-imsaġar misqija hija obbligatorja: "fl-imsaġar misqija, il-preżenza tal-ħaxix, miżrugħ jew le, hija obbligatorja mill-1 ta' Settembru ta' kull sena, u dan mis-sitt sena wara dik tat-tħawwil. Din il-veġetazzjoni tista' titneħħa fir-rebbiegħa." Din id-dispożizzjoni ddaħħlet biss għall-imsaġar li jiġu misqija, fejn il-ħaxix ma jikkompetix mas-siġar għall-ilma. It-tkabbir tal-ħaxix mhuwiex possibbli fiż-żoni l-aktar niexfa. Is-siġra tinżabar għall-formazzjoni sa meta jkollha madwar 10 snin. Iż-żabra ssir b'mod li s-siġra tibqa' tarmi l-frott kull sena u li jibqa' jilħaqha biżżejjed dawlbilli, fil-varjetajiet tradizzjonali, il-blanzuni tal-frott ikunu fit-truf tal-friegħi ta' dik is-sena. Meta ssir regolarment, iż-żabra ssaħħaħ is-siġar u timpedixxi t-tkabbir ta' ġewż żgħir. L-għan huwa li l-friegħi jew il-partijiet ta' friegħi żejda (pereżempju r-rimjiet) jiġu eliminati għalkollox, u hekk is-siġra tkun imdawla iktar. L-operazzjonijiet taż-żabra jkunu moderati. Il-kunċett taż-żabra tal-friegħi miz-zokk, li jirreferi għal żabra ġeneralment ħarxa fejn jinqatgħu friegħi sħaħ jew fejn jinqerdu partijiet sostanzjali, ma jidhirx adattat. Il-kunċett taż-żabra ta' manutenzjoni jew dak ta' fruttifikazzjoni huwa aktar adattat. Il-kunċett taż-żabra tal-friegħi miz-zokk għalhekk ġie sostitwit bil-kunċett taż-żabra ta' manutenzjoni: "Is-siġar tal-ġewż jinżabru għall-manutenzjoni tal-inqas kull tliet snin." It-tisqija tippermetti li l-livell ta' produzzjoni ikun regolarizzat u anki biex jinkiseb ġewż ta' kwalità b'rabta mar-rekwiżiti tas-suq. Matul staġun tal-veġetazzjoni, is-siġra tal-ġewż tgħaddi minn stadji differenti ta' żvilupp li matulhom in-nuqqas ta' ilma jista' jipperikola l-ħsad ta' dik is-sena (fil-kwantità kif ukoll fil-kwalità), il-ħsad tas-snin ta' wara, u t-tul ta' ħajja tal-masġar. In-nuqqas ta' ilma f'Ġunju jipperikola d-daqs tal-frott u t-tkabbir veġetattiv. F'Lulju, in-nixfa twassal biex il-blanzuni tal-frott jiffurmaw ħażin (il-frott jinħasad is-sena ta' wara) u l-istess jiġri lill-ġewża (dan jaffettwa l-kwalità tal-ħsad ta' dik is-sena). Fl-aħħar nett, f'Awwissu u f'Settembru, tisqija ħażina thedded il-kwalità tal-qalba tal-ġewża u ma tippermettix il-formazzjoni tal-friegħi ta' dik is-sena fi zkuk. Barra minn hekk, żmien twil ta' nixfa jirriżulta f'utilizzazzjoni ħażina tal-elementi fertilizzanti meħtieġa għall-iżvilupp tajjeb tal-organi differenti tas-siġra. Għaldaqstant l-emenda hi maħsuba li tawtorizza t-tisqija u li tħassar id-data ta' meta tintemm it-tisqija għaliex bis-saħħa ta' tisqija iktar fit-tul se tiġi evitata d-deterjorazzjoni tal-kwalità tal-ġewża: "It-tisqija hija permessa matul il-perjodu veġetattiv tas-siġra tal-ġewż, u anki sal- ħsad, u dan biex jiġi evitat li l-ġewża tinxef u hekk tiġi żgurata l-kwalità tal-ġewża finali." It-tisqija fuq il-weraq tibqa' pprojbita, l-aktar minħabba li mhix effiċjenti u minħabba li tirrikjedi ħafna ilma. Billi l-ġewż jinġabar minn fuq il-ħamrija, l-użu ta' materjal organiku ta' oriġini mhux agrikola huwa rregolat: żdiedet għalhekk dispożizzjoni fl-ispeċifikazzjoni. Kull żieda ta' materjal organiku ta' dan it-tip għandha tiġi analizzata bir-reqqa u għandha titwaqqaf minnufih. L-użu ta' regolaturi tat-tkabbir jibqa' pprojbit. Ġie ċċarat ukoll li l-attivaturi tal-maturazzjoni kienu pprojbiti. Ġew speċifikati r-regoli biex tiġi stabbilita data tal-ħsad li tikkorrispondi mal-aqwa fażi ta' maturazzjoni tal-ġewż: il-maturazzjoni tajba tal-ġewż tfisser li l-ħsad isir meta l-ġewża tkun soda u titqaxxar b'mod faċli. Barra minn hekk, il-parti ċentrali interna tkun kompletament kannella fi 80 % tas-siġar tal-ġewż konċernati. Minbarra dan, ġie ppreċiżat li huwa d-Direttur tal-INAO, l-awtorità kompetenti, li jistabbilixxi meta jibda l-perjodu tal-ħsad (fil-livell kollettiv) fuq proposta tal-konsorzju u wara analiżi tal-ġewż matur. Biex jiġu ffaċilitati l-kontrolli tat-traċċabbiltà u tal-volumi, ġiet introdotta l-medja tal-livellmassimu ta' rendiment minn kull ettaru tal-azjenda, koerenti mal-potenzjal tal-kultivazzjoni tradizzjonali lokali tal-ġewż: "Il-medja tar-rendiment nett tal-imsaġar tal-azjenda ma tistax taqbeż l-4 tunnellati għal kull ettaru f'ekwivalenti ta' ġewż niexef.". Billi dan l-istadju huwa importanti ħafna għall-kwalità finali tal-ġewż, ġie ppreċiżat huwa wkoll. Għalhekk żdied dan li ġej: "Għall-ġewż li jkun għadu kif inħasad u li jkun se jiġi mnixxef, it-tnixxif għandu jibda kemm jista' jkun malajr u mhux aktar minn 36 siegħa wara l-ħsad." Fl-intestatura "Le séchage des noix: guide pratique/CTIFL — Septembre 1993", huwa ppreċiżat li t-temperatura massima ta' tnixxif ta' 30 °C hija kompatibbli mal-varjetajiet l-aktar fraġli tal-ġewż. Dan jiggarantixxi t-tnixxif rapidu u effikaċi tal-ġewż mingħajr ma tiġi affettwata l-kwalità tiegħu. Ġie ppreċiżat li t-temperatura massima tat-tnixxif tkun dik ta' 30 °C. Iddaħħlu d-dispożizzjonijiet li ġejjin: "Il-ġewż frisk jiġi ppreservat fl-azjendi tal-operaturi tal-issortjar, tal-ikkalibrar u tal-ippakkjar f'temperatura ta' bejn 1° u 5 °C u f'livell ta' umdità ta' bejn 80 u 95 %. Mill-31 ta' Marzu tas-sena wara dik tal-ħsad, il-ġewż niexef jiġi ppreservat qabel l-ippakkjar f'temperatura li ma taqbiżx 8 °C u f'umdità ta' bejn 60 u 75 %." Dawn id-dispożizzjonijiet jippermettu l-preservazzjoni tal-ġewż filwaqt li jiġu ppreservati wkoll il-kwalitajiet organolettiċi u batterjoloġiċi. Għall-preservazzjoni mtejba tal-karatteristiċi tal-ġewż, iddaħħlu d-dispożizzjonijiet dwar l-organizzazzjoni tal-issortjar u, tal-ippakkjar, dwar id-daqs massimu tal-kontenut, in-natura tal-kontenut u d-dati ta' skadenza għall-konsenja tal-ġewż tad-denominazzjoni tal-oriġini barra ż-żona ġeografika. Huwa ppreċiżat li "L-operazzjonijiet tal-issortjar u tal-ippakkjar iridu jsiru fl-istess post, u fi proċess wieħed, mingħajr ħżin intermedju." L-implimentazzjoni ta' dawn l-istadji fi proċess wieħed twassal biex il-frott ma jiġix manipulat bosta drabi fuq xulxin, u hekk jiġi evitat li l-ġewż jitkisser u jitfarrak. "Il-materjali użati għall-ippakkjar tal-ġewż ikunu ġodda u nodfa u ta' tali kwalità li ma jikkawżawx alterazzjoni esterna jew interna fil-prodott." "Il-ġewż niexef jiġi ppakkjat f'imballaġġi ta' massimu ta' 25 kg. Il-ġewż frisk jiġi ppakkjat f'imballaġġi ta' massimu ta' 10 kg. Għall-ġewż frisk huwa awtorizzat biss l-ippakkjar f'boroż bit-toqob jew fi krejts miftuħin." "Il-ġewż jista' jitqiegħed fis-suq bid-denominazzjoni tal-oriġini 'Noix de Grenoble' sa mhux aktar tard: minn xahrejn wara dakinhar li jibda l-ħsad fil-każ tal-ġewż frisk; mill-31 ta' Diċembru tas-sena wara dik tal-ħsad fil-każ tal-ġewż niexef." Barra minn hekk, ġiet ikkonfermata l-projbizzjoni tal-kummerċjalizzazzjoni tal-ġewż li ma jkollux l-imballaġġ tal-oriġini, billi din id-dispożizzjoni ilha tapplika għal bosta snin f'dan is-settur. Minkejja l-attenzjoni li tingħata waqt l-operazzjonijiet tal-issortjar u tal-ikkalibrar, xorta waħda jista' jiġi ppakkjat ċertu frott li ma jkunx konformi mad-dispożizzjonijiet stabbiliti. Barra minn hekk, ġie ppreċiżat li dan li ġej huwa aċċettabbli: sa 5 %, fl-għadd, ta' ġewż fil-qoxra li jappartjeni għal varjetajiet oħra barra dawk awtorizzati għad-denominazzjoni tal-oriġini, sa 5 %, fl-għadd, ta' ġewż fil-qoxra ta' daqs inferjuri għal 28 mm, mingħajr ma dawn flimkien jikkostitwixxu aktar minn 7 % tat-total. Bil-għan li jiġi żgurat il-livell ta' kwalità tal-prodotti, għall-kummerċjalizzazzjoni tal-ġewż fil-qoxra, l-ispeċifikazzjoni tad-DOP "Noix de Grenoble" tinkorpora l-livelli ta' kwalità marbuta mal-kategorija I tal-istandard CEE ONU. L-ispeċifikazzjonijiet stabbilew ukoll limitu għad-difetti kumulattivi għal kull lott ġewż, sabiex ma jkunx hemm valutazzjoni kumulattiva tagħhom. Madankollu, globalment, il-lottijiet ta' "Noix de Grenoble" niexef ma jistax ikollhom aktar minn perċentwal ta' 10 % ta' ġewż bid-difetti fil-qoxra tagħhom jew fil-parti li tittiekel (12 % għall-ġewż frisk). Sal-lum in-"Noix de Grenoble" jiġi ppakkjat fiż-żona ġeografika jew fil-viċinanza immedjata tagħha. L-ispeċifikazzjonijiet jiċċaraw dan il-punt billi jintroduċu, b'mod espliċitu, l-obbligu tal-ippakkjar tal-ġewż fiż-żona ġeografika. L-elementi li ġejjin jiġġustifikaw l-obbligu tal-ippakkjar fiż-żona ġeografika Biex tiġi ppreservata l-kwalità finali tad-denominazzjoni tal-oriġini "Noix de Grenoble", xieraq li jkun hemm limitu fuq il-manipulazzjoni tal-ġewż. Fil-fatt, hemm ir-riskju li l-qoxra li tipproteġi l-parti tal-ġewż li tittiekel, tiddeterjora minħabba d-daqqiet li tieħu (ġewż li jitfarrak jew li jinkiser meta jinħatt fil-karrijiet). Il-problemi marbuta mal- manipulazzjoni tal-ġewż, lill-operaturi tas-settur jinkwetawhom bil-kbir. Billi l-ħsad huwa mekkanizzat, jeħtieġ li l-manipulazzjoni ta' wara l-ħsad tkun limitata kemm jista' jkun sabiex il-ġewż ma jitfarrakx u ma jinkisirx. Waqt l-ispezzjonijiet li jsiru fuq il-prodott, ta' sikwit jinstab ġewż imkisser jew imfarrak fil-lottijiet, minkejja l-prekawzjonijiet kollha li jkunu ttieħdu fl-operazzjonijiet tal-ikkalibrar, tal-issortjar jew tal-ippakkjar biex jiġi evitat li l-ġewż jaqa' mill-għoli. Sabiex il-manipulazzjoni tal-frott titnaqqas kemm jista' jkun, l-operazzjonijiet tal-issortjar u tal-ippakkjar isiru fl-istess post fi proċess wieħed, mingħajr ħżin intermedju. L-ippakkjar isir f'reċipjenti ta' dimensjonijiet limitati (10 kg għall-ġewż frisk, 25 kg għall-ġewż niexef) bil-għan li l-prodott ma jitgħaffiġx. Għaldaqstant, meta l-ġewż mhux ippakkjat jinħareġ 'il barra miż-żona ġeografika biex ikompli jiġi ppakkjat hemmhekk, dan ikun ifisser żieda fil-manipulazzjoni li twassal biex il-ġewż jitkisser, jitfarrak u jitgħaffeġ. Barra minn hekk, l-ippakkjar isir fiż-żona biex ikunu ppreservati l-karatteristiċi fiżikokimiċi tal-ġewż. Fil-fatt jeħtieġ li tingħata attenzjoni partikolari għar-rekwiżiti marbuta mal-preservazzjoni tal-prodott Għall-ġewż frisk: dan il-ġewż, li 20 % minnu huwa kkostitwit mill-ilma, huwa soġġett għad-dessikazzjoni. Għandu ħajja limitata u ma jistax jintbagħat 'il barra miż-żona aktar tard minn xahrejn wara li jinbeda l-ħsad. Fl-ebda każ ma jista' jiġi ttrasformat f'ġewż niexef. Id-data tal-ippakkjar tinkiteb fuq il-kontenitur biex il-konsumatur ikun infurmat aħjar. Għall-ħsad tal-ġewż fl-azjendi tal-operaturi jiġu stabbiliti kundizzjonijiet rigorużi tat-temperatura u tal-umdità: temperatura ta' bejn 1 u 5 °C, u livell ta' umdità ta' bejn 80 u 95 %. Għall-ġewż niexef: dan għandu kompożizzjoni differenti minħabba li l-livell ta' umdità ma jaqbiżx it-12 %, għalkemm xorta waħda hija enfasizzata il-kompożizzjoni importanti tiegħu f'lipidi (aċidi grassi): 66 %. Preservazzjoni ħażina tista' twassal għall-ossidazzjoni tal-prodott: jiġifieri jitħassar. Għal din ir-raġuni, l-operaturi tal-issortjar u tal-ippakkjar iridu jippreservaw il-ġewż niexef wara l-31 ta' Marzu (meta t-tempertura terġa' tibda tielgħa) f'temperatura limitata għal 8 °C u f'livell ta' umdità ta' bejn 60 u 75 %. Dan il-prodott ukoll għandu ħajja limitata, minħabba li l-konsenja tal-ġewż niexef 'il barra miż-żona ma tistax issir qabel il-31 ta' Diċembru ta' wara l-ħsad. Dawn il-kriterji ta' preservazzjoni jistgħu jiġu vverifikati b'mod preċiż biss wara kontroll bir-reqqa taħt is-superviżjoni tal-operaturi tal-issortjar u tal-ippakkjar li jinsabu fiż-żona ġeografika. Barra minn hekk, l-ispezzjoni li ssir fuq il-lottijiet tal-ġewż ippakkjat tiggarantixxi lil dak li jkun li jkun qed josserva l-kundizzjonijiet kollha tal-preservazzjoni. In-nuqqas tal-obbligu tal-ippakkjar fiż-żona ġeografika iqajjem problemi oħra ta' kontroll u ta' traċċabbiltà. Fil-fatt, il-ġewż huwa prodott li jista' jiġi sostitwit b'ieħor. Ir-riskju huwa dovut għas-sura tawwalija tal-varjetà li tiġi prodotta fil-biċċa l-kbira fiż-żona ġeografika: il-Franquette, li tista' tiġi faċilment imfixkla mal-ġewż prodott f'żoni ġeografiki oħrajn. Sabiex tiġi evitata l-konfużjoni, l-għarfien espert tal-operaturi lokali huwa fundamentali għat-twettiq tal-kontrolli fuq il-purità tal-varjetà. Barra minn hekk, id-denominazzjoni "Noix de Grenoble", li ilha teżisti mill-1938, tgawdi reputazzjoni kbira u diġà sfat fil-mira ta' bosta prattiki abbużivi fil-livell internazzjonali (il-Kanada, l-Istati Uniti tal-Amerika...). Il-possibbiltà li l-ippakkjar jew l-ippakkjar mill-ġdid jitħalla jsir barra miż-żona ġeografika tad-DOP "Noix de Grenoble" tista' twassal għal frodi simili. L-ippakkjar fiż-żona ġeografika jippermetti li l-kontrolli tal-karatteristiċi tal-prodott isiru fuq il-ġewż ippakkjat. Fuq il-kontenituri jitwaħħlu l-istikers "Noix de Grenoble" imqassma mill-konsorzju lil kull operatur li jissodisfa l-kundizzjonijiet tal-ispeċifikazzjoni. Dawn għandhom iżommu rendikont ta' kollox biex ikunu jistgħu jiġu stabbiliti l-volumi kummerċjalizzati bħala d-DOP "Noix de Grenoble". Din is-sistema, li ilha fis-seħħ mill-1968, tipprovdi garanzija addizzjonali dwar in-nonsostituzzjoni tal-prodotti qabel ma jitqiegħdu fis-suq. In-"Noix de Grenoble" jiġi ppreżentat għall-bejgħ lill-konsumatur fl-imballaġġ li fih ikun ġie ppakkjat inizjalment. Il-kliem fuq it-tikkettar ġie stabbilit b'mod li l-konsumatur ikun infurmat aħjar. L-obbligu li titpoġġa r-referenza "denominazzjoni tal-oriġini kontrollata" jew "DOK" tħassar. Għall-ġewż frisk, kien previst li dan jista' jissejjaħ ukoll "ġewż bikri" b'mod li jikkonforma ma' dak li jeżisti wkoll fis-suq tal-ġewż frisk. Qed jiġi ppreċiżat li s-simbolu DOP tal-Unjoni Ewropea huwa obbligatorju. Skont il-prassi li ilha mill-1968, titwaħħal stiker speċifika fuq it-tikkettar tan-"Noix de Grenoble". Dawn l-istikers jingħataw mill-konsorzju, mingħajr limitu, lil kull operatur li jirrispetta l-ispeċifikazzjoni. Huma ta' kulur aħmar jgħajjat (referenza: Pantone 032) u b'dijametru minimu ta' 3 cm għal kull imballaġġ. Sabiex il-konsumatur ikun infurmat aħjar, it-tikkettar għandu jispeċifika wkoll: l-identità ta' min hu responsabbli mill-ippakkjar u/jew mill-konsenja: l-isem u l-indirizz jew is-simbolu tal-identifikazzjoni; is-sena tal-ħsad; id-data tal-ippakkjar, għalkemm din hija obbligatorja għall-ġewż frisk, u mhux għall-ġewż niexef; fil-każ tal-ġewż frisk, waħda mill-frażijiet li ġejjin: Il-kjarifiki maħsuba biex il-prodott jiġi deskritt aħjar, li diġà jeżistu fit-taqsima "Metodu ta' produzzjoni", ġew ittrasferiti għal din it-taqsima: żieda tal-ismijiet tal-varjetajiet lokali endemiċi użati: Franquette, Mayette u Parisienne, dettalji tal-kategoriji "ġewż niexef" u "ġewż frisk", bil-livell ta' umdità rispettivi tagħhom (minimu ta' 20 % għall-ġewż frisk u massimu ta' 12 % għall-ġewż niexef). Minħabba l-obbligu tal-provenjenza tal-frott minn imsaġaridentifikati fiż-żona ġeografika fit-taqsima "żona ġeografika"; il-kjarifika korrispondenti tħassret minn din it-taqsima. Din it-taqsima ġiet organizzata taħt tliet subintestaturi u ġiet ippreċiżata. Żdiedu d-dettalji ta' kuntatt tal-awtorità kompetenti ta' kontroll biex jissostitwixxu dawk tal-korp ta' kontroll; dan sar bil-għan li -ispeċifikazzjonijiet ma jkollhomx għalfejn jiġu emendati f'każ li jinbidel il-korp ta' kontroll. Minħabba bidliet leġiżlattivi u oħrajn fir-regolamenti nazzjonali, l-intestatura "Rekwiżiti nazzjonali" issa tinkludi tabella li fiha l-punti prinċipali li għandhom jiġu ċċekkjati, il-valuri ta' referenza tagħhom u l-metodi tal-evalwazzjoni tagħhom. Klassi 1.6. Frott, ħaxix u ċereali, friski jew ipproċessati Il-ġewż li jikkwalifika għad-denominazzjoni "Noix de Grenoble" huwa ġewż fil-qoxra minn waħda minn dawn il-varjetajiet li ġejjin jew aktar: Franquette, Mayette, u Parisienne. Il-ġewż jista' jkun frisk jew niexef. Il-ġewż frisk huwa frott b'dijametru minimu ta' 28 mm. Il-qalba tkun soda u ħoxna, tagħti fil-kannella ċar, titqaxxar faċilment u għandha livell ta' umdità naturali ta' 20 % jew ogħla. Il-ġewż niexef huwa frott b'dijametru minimu ta' 28 mm. Il-qalba tkun soda u ħoxna, tagħi fil-kannella ċar, għandha livell ta' umdità naturali ta' 12 % jew inqas. Il-ġewż frisk jew niexef huwa karatterizzat minn ħjiel ta' togħma morra, u b'aromi tal-ġellewż u tal-ħobż frisk. Jintuża biss il-ġewż matur tal-varjetajiet li ġejjin: Franquette, Mayette, u Parisienne. L-operazzjonijiet kollha, mill-ħsad tal-ġewż sal-issortjar u l-ikkalibrar finali, jitwettqu fiż-żona ġeografika. L-elementi li ġejjin jiġġustifikaw l-obbligu tal-ippakkjar fiż-żona ġeografika Biex tiġi ppreservata l-kwalità finali tad-denominazzjoni tal-oriġini protetta "Noix de Grenoble", jeħtieġ li titnaqqas kemm jista' jkun il-manipulazzjoni tal-ġewż billi hemm ir-riskju li l-qoxra li tipproteġi l-parti tal-ġewż li tittiekel, tiddeterjora minħabba d-daqqiet li tieħu (u l-ġewż jitfarrak u jitkisser). L-operaturi tas-settur għalhekk inaqqsu kemm jista' jkun il-manipulazzjoni ta' wara l-ħsad. Għalhekk, l-operazzjonijiet tal-issortjar u tal-ippakkjar isiru fl-istess post f'proċess wieħed, mingħajr ħżin intermedju. L-ippakkjar isir f'reċipjenti ta' dimensjonijiet limitati (10 kg għall-ġewż frisk, 25 kg għall-ġewż niexef) bil-għan li dan jevita l-problemi ta' tagħfiġ. Il-konsenja tal-ġewż mhux ippakkjat tfisser għalhekk żieda fil-manipulazzjoni, li twassal biex il-ġewż jitkisser, jitfarrak u jitgħaffeġ. Barra minn hekk, l-ippakkjar isir fiż-żona biex jiġu ppreservati l-karatteristiċi fiżikokimiċi tal-ġewż. Il-ġewż frisk, li 20 % minnu huwa kkostitwit minn ilma huwa soġġett għad-dessikazzjoni. Għandu ħajja limitata: jintbagħat 'il barra miż-żona mhux aktar tard minn xahrejn wara l-bidu ta' ħsad. Għall-ħsad tal-ġewż fl-azjendi tal-operaturi tal-ikkalibrar, tal-issortjar u tal-ippakkjar huma stabbiliti kundizzjonijiet rigorużi tat-temperatura u ta' umdità Il-ġewż niexef fih kompożizzjoni importanti ta' lipidi (aċidi grassi): 66 %. Preservazzjoni ħażina tista' twassal għall-ossidazzjoni tal-prodott. Huma stabbiliti kondizzjonijiet ta' temperatura u ta' umdità għall-ħżin ta' dan il-ġewż fl-azjendi tal-operaturi li jwettqu l-ikkalibrar, l-issortjar u l-ippakkjar wara l-31 ta' Marzu. Il-konsenja tal-ġewż niexef 'il barra miż-żona ma tistax issir qabel il-31 ta' Diċembru li jiġi wara l-ħsad. Dawn il-kriterji ta' preservazzjoni jistgħu jiġu vverifikati b'mod preċiż biss wara spezzjoni bir-reqqa taħt is-superviżjoni tal-operaturi tal-issortjar u tal-ippakkjar, li jinsabu fiż-żona ġeografika, tal-ġewż ippakkjat. In-nuqqas tal-obbligu tal-ippakkjar fiż-żona ġeografika iqajjem problemi oħra ta' kontroll u ta' traċċabbiltà. Fil-fatt, il-ġewż huwa prodott li jista' jiġi sostitwit b'ieħor. L-għarfien espert tal-operaturi lokali hija essenzjali biex tiġi vverifikata l-purità tal-varjetà. Barra minn hekk, id-denominazzjoni "Noix de Grenoble", li ilha teżisti mill-1938, tgawdi reputazzjoni kbira u diġà sfat fil-mira ta' bosta usurpi fil-livell internazzjonali. Il-possibbiltà li l-ppakkjar jew l-ippakkjar mill-ġdid jitħalla jsir barra miż-żona ġeografika tad-DOP "Noix de Grenoble" tista' twassal għal frodi simili. L-ippakkjar fiż-żona ġeografika jagħmilha possibbli biex jitwettqu kontrolli tal-karatteristiċi tal-prodotti fuq il-ġewż imballat. Fuq il-kontenituri jitwaħħlu l-istikers "Noix de Grenoble", li tagħhom il-konsorzju jżomm il-kontijiet li jippermetti li jiġu stabbiliti l-volumi li tqiegħdu fis-suq. Din is-sistema, introdotta mill-1968, tipprovdi garanzija addizzjonali dwar in-nonsostituzzjoni tal-prodotti sal-kummerċjalizzazzjoni tagħhom. In-"Noix de Grenoble" jiġi ppreżentat għall-bejgħ lill-konsumatur fl-imballaġġ li fih ikun ġie ppakkjat inizjalment. Minbarra l-informazzjoni li għandha tiġi pprovduta bil-liġi, it-tikketta fuq il-pakketti individwali jinkludi l-indikazzjonijiet li ġejjin, miġbura fuq l-istess naħa tal-imballaġġ, f'karattri li ma jitħassrux, li jinqraw b'mod ċar u viżibbli: id-denominazzjoni "Noix de Grenoble"; is-simbolu DOP tal-Unjoni Ewropea. Fejn ikun xieraq, il-kliem "ġewż frisk" jew "ġewż bikri", fuq l-imballaġġ ta' ġewż frisk, jew "ġewż niexef". B'mod fakultattiv jista' wkoll isegwi l-kliem "denominazzjoni ta' oriġini" f'ittri individwali, jew jitqiegħed qrib sew l-isem. Il-kliem kollu għandu jkun stampat f'karattri li d-dimensjonijiet tagħhom ma għandhomx jaqbżu dawk tad-denominazzjoni tal-oriġini protetta "Noix de Grenoble"; l-istiker bin-numru jew bin-numru tal-kuntratt maħruġ mill-Comité Interprofessionnel de la Noix de Grenoble, bil-kulur aħmar jgħajjat (kulur ta' referenza: Pantone 032) b'dijametru minimu ta' 3 ċm għal kull tip ta' imballaġġ; l-identità ta' min hu responsabbli mill-ippakkjar u/jew mill-konsenja: l-isem u l-indirizz jew is-simbolu tal-identifikazzjoni; is-sena tal-ħsad; għall-ġewż frisk: id-data tal-ippakkjar; waħda mill-frażijiet li ġejjin: "konsum malajr, ħżin preferibbilment f'post frisk" "preservazzjoni limitata ħafna, ħżin f'post frisk". L-operazzjonijiet kollha, mill-ħsad sal-ippakkjar fiż-żona ġeografika, jitwettqu fiż-żona ġeografika, li hija ristretta għar-reġjuni agrikoli naturali ta' Grésivaudan, Chambarans u Bièvre. Iż-żona tkopri 261 muniċipalità, 184 fl-Isère, 48 fid-Drôme u 29 f'Savoie. Iż-żona ġeografika hija limitata għar-reġjuni agrikoli u naturali ta' Grésivaudan, ta' Chambarans u ta' Bièvre, tul il-Wied tal-Isère, li għandhom karatteristiċi speċifiċi li jagħmluhom partikolarment tajbin għall-kultivazzjoni ta' ġewż ta' kwalità. It-temperatura medja annwali ta' 10,5 °C f'madwar 300 m għoli hija ideali għaċ-ċiklu sħiħ u armonjuż tat-tkabbir tas-siġar tal-ġewż. Il-preċipitazzjoni medja annwali ta' bejn 800 u 1 100 mm tiggarantixxi provvista tal-ilma u umdità suffiċjenti; biżżejjed biex la tinfaqa' l-ħamrija u lanqas ma jinġema' wisq ċpar. Ix-xtiewi kesħin (medja ta' 65 jum ta' ġlata fil-Punent taż-żona u 100 jum fil-Lvant) jirriżultaw fil-vernalizzazzjoni perfetta tas-siġar, prerekwiżit indispensabbli għal fjuritura regolari fir-rebbiegħa. L-istaġun tax-xitwa għandu l-anqas preċipitazzjoni. Dan jevita milli l-ħamrija tinfaqa' fir-rebbiegħa, xi ħaġa li kieku ttellef lis-siġar milli jerġgħu jkunu attivi. Il-firxa tat-temperatura annwali (19-20 °C), karatteristika tal-influwenzi kontinentali, tippromwovi r-regolarità tal-istadji tar-riproduzzjoni. Minn Awwissu, it-temperatura tinżel b'10 °C f'xahrejn. Il-maturazzjoni għalhekk hija regolari ferm, u s-siġar ma jerġgħux jibdew jikbru malajr — fil-każ kuntrarju ikunhemm effett negattiv fuq il-kwalità u r-reżistenza tal-friegħi żgħar. L-inżul f'salt fit-temperatura minħabba l-influwenza tal-fotoperjodu u minħabba ż-żieda fl-umdità tal-arja jipprovoka l-frammentazzjoni tal-qoxra u s-siġar jibdew iwaqqgħu il-frott tagħhom malajr ħafna u b'mod omoġenju. Is-sinkronizzazzjoni taċ-ċiklu riproduttiv tkompli sal-fażi finali tagħha. Il-ħarifa huwa dejjem l-istaġun l-aktar umdu u, bħala medja, Ottubru huwa x-xahar li fih tinżel l-aktar xita. Il-kultivazzjoni tal-ġewż fil-Wied tal-Isère hija antika ħafna. L-arkivji ta' Grenoble fi tmiem is-seklu 11 jirreferu għall-ammonti mħallsa f'"sétiers" tal-ġewż, u l-kontijiet tas-sinjuri għas-sekli 14 u 15 jsemmu wkoll din il-produzzjoni. L-iżvilupp tal-produzzjoni ta' ġewż ta' kwalità uniformi destinat għall-bejgħ seta' jsir bis-saħħa tat-teknika tat-tilqim, żviluppata sa minn tmiem is-seklu tmintax. Il-pajsaġġ lokali huwa kkaratterizzat mill-preżenza ta' pjantaġġuni tal-ġewż u ta' nixxiefa tradizzjonali. L-iżvilupp ta' din il-produzzjoni, fl-istess żmien tal-iżvilupp tal-mezzi tat-trasport, ippermetta li jintrebħu s-swieq Franċiżi iżda wkoll dawk Ingliżi u Amerikani. Qabel l-1900, il-produtturi tal-ġewż tal-villaġġ ta' Rivière kienu diġà nġabru biex jikkordinaw l-isforzi tagħhom u jibdew jesportaw il-ġewż lejn l-Istati Uniti tal-Amerika L-organizzazzjoni tal-professjoni kellha l-għan ukoll li tippromwovi l-prodott ta' kwalità għolja, u li tipproteġih kontra l-abbuż mill-isem "Noix de Grenoble". Iżda kien biss fl-1927 li twaqqfet il-Federazzjoni tat-Trejdjunjins tal-produtturi tan-"Noix de Grenoble" u fl-1938 inkisbet id-denominazzjoni tal-oriġini "Noix de Grenoble" (bid-digriet tas-17 ta' Ġunju 1938). Fattur ieħor fl-iżvilupp tal-ġewż huwa l-preżenza mill-bidu tas-seklu għoxrin tal-mixtliet lokali speċjalizzati fis-siġar tal-ġewż ta' Vinay, Vif, Saint-Marcellin u wara l-1960, fil-muniċipalità ta' Chatte. Iż-żamma fil-mixtliet ta' dan l-għarfien espert jispjega parzjalment l-omoġeneità relattiva tal-imsaġar tal-frott tan-Noix de Grenoble. Din ir-riproduċibbiltà kostanti tal-kampjuni miksuba u r-regolarità tal-kwalità tal-ġewż li tirriżulta jikkontribwixxu għar-reputazzjoni tal-Wied tal-Isère fejn tidħol il-produzzjoni tal-ġewż. Ta' min jinnota wkoll li ż-żona ġeografika hija l-post fejn ġew żviluppati diversi għodod speċifiċi adattati għall-ħsad tal-ġewż u t-tnixxif tiegħu. Barra minn hekk, l-għażla ta' varjetajiet indiġeni tat-tilqim adattati għal fatturi naturali fil-Wied tal-Isère għandha rwol prominenti fid-drawwiet lokali. It-tliet varjetajiet endemiċi li kienu l-bażi għar-rikonoxximent bħala denominazzjoni tal-oriġini protetta għall-1938 huma: il-Franquette, il-Mayette, u l-Parisienne. Il-ġewż jinġabar meta jkun sar, jiġifieri meta l-parti ċentrali interna tkun kompletament kannella. Il-ġewż jiġi ssortjat, maħsul u mnixxef minnufih: it-tnixxif jibda mhux aktar tard minn 36 siegħa wara l-ħsad. It-tnixxif tal-ġewż normalment isir permezz ta' fluss ta' arja moderatament sħuna (mhux aktar minn 30 °C) li tgħaddi fuq massa ta' ġewż għat-tnixxif jew, fl-azjendi tal-produtturi ż-żgħar, bit-tnixxif naturali fuq pannelli. Ladarba jinxef, il-ġewż jiġi kkalibrat. L-aġġustament tal-kalibraturi adattat skont il-karatteristiċi tal-varjetajiet tad-denominazzjoni, ftit jew wisq tawwalin, jippermetti l-għażla ta' ġewż b'kalibru akbar minn 28 mm. L-għażla finali tal-ġewż tippermetti li l-lottijiet ikun fihom inqas minn 10 % tal-frott b'difetti tal-qoxra/qalba (12 % fil-każ tal-ġewż frisk); dan eżatt qabel l-ippakkjar f'kontenituri ta' daqs limitat li l-ġewż jiġi ppreżentat lill-konsumatur fihom, sabiex tkun iggarantita l-integrità tal-prodott. In-"Noix de Grenoble" għandu dijametru minimu ta' 28 mm u jiġi fil-qoxra, frisk jew niexef. Il-qoxra hija nadifa u f'saħħitha u ma tippreżenta l-ebda difett li jista' jaffettwa b'mod ħażin id-dehra ġenerali tal-prodott, il-kwalità, iż-żamma tal-kwalità u l-preżentazzjoni tiegħu. Il-qalba hija soda u mlaħħma. Għandha kulur jagħti fil-kannella ċar. Il-ġewż frisk jew niexef huwa karatterizzat minn ħjiel ta' togħma morra, u minn aromi tal-ġellewż u tal-ħobż frisk. It-tħawwil tal-imsaġar tal-frott fil-Wied tal-Isère, bi klima relattivament umda u esposta għar-riħ, kien kompatibbli ferm mal-esiġenzi ewlenin tal-kultivazzjoni tal-ġewż u ffavorixxa l-iżvilupp tagħha. L-għażla tal-ħamrija l-aktar favorevoli mill-perspettiva tal-kultivaturi tal-ġewż, kif ukoll it-tisqija regolari, jiggarantixxu l-produzzjoni regolari ta' ġewż imlaħħam u ta' kwalità. L-inżul fit-temperaturi osservat fl-aħħar ta' Awwissu jippermetti l-maturazzjoni bil-mod u regolari tal-frott. Fil-Wied tal-Isère, ix-xita li tinżel fil-ħarifa ċertament ma tiffaċilitax il-ħsad, iżda essenzjalment tiggarantixxi l-finezza tan-Noix de Grenoble. Fil-fatt it-telf tal-ilma mill-qalba jiġri bil-mod, b'mod regolari u omoġenju. Dan huwa kemm minħabba l-ħxuna tal-qoxra kif ukoll minħabba l-livell għoli ta' umdità. Il-pass kajman u r-regolarità tal-fenomenu jgħin biex ir-riżervi ma jintilfux malajr u anki biex il-lipidi jibqgħu intatti. L-użu tal-varjetajiet lokali endemiċi (Franquette, Mayette, u Parisienne) ikkultivati fir-reġjun tagħhom, jippromwovi l-produzzjoni ta' frott b'togħma rikka u tajba. Il-prattiki ta' kultivazzjoni, jiżguraw l-esponiment tajjeb għax-xemx tal-weraq tas-siġar, xi ħaġa li tgħin ferm fil-maturazzjoni tal-frott. Il-frott jista' jinħasad ukoll lejn l-aħħar ta' Settembru, meta jkun immatura sew, minn data stabbilita kull sena wara li jkun sar studju kollettiv tal-maturità tal-ġewż f'setturi differenti (l-altitudni, il-ħamrija, eċċ.). It-tnixxif f'temperatura moderata jikkostitwixxi intervent rapidu li jseħħ wara l-ħsad tal-ġewż matur, u dan, flimkien mal-issortjar u l-ħasil tiegħu, jagħmilha possibbli li jinkiseb ġewż b'saħħtu u nadif, bil-kulur tal-qalba jagħti fil-kannella ċar, ilkoll sinjali ta' kwalità eċċezzjonali. L-attenzjoni li tingħata waqt l-operazzjonijiet suċċessivi tal-ikkalibrar, tal-issortjar u tal-ippakkjar tippermetti l-preservazzjoni tal-karatteristiċi speċifiċi tan-"Noix de Grenoble". Il-karatteristiċi naturali taż-żona ġeografika flimkien mal-għarfien espert tal-produtturi u tal-ispedituri għamluha possibbli li jinkiseb ġewż li jkun magħruf mad-dinja kollha. (it-tieni subparagrafu tal-Artikolu 6(1) ta' dan ir-Regolament)
Extracted from C_130_2016.html